Små til middelsstore (forvingelengde 3-9 millimeter) darwinvepser. De hører til de lettest gjenkjennelige undergruppene av darwinvepser på grunn av et karakteristisk vingeårenett. De er vanligvis gule med svarte tegninger, det første (egentlig andre, siden det første er vokst sammen med thorax) bakkroppsleddet er langt og festet over bakhoftene. Antennene er lange og forholdsvis kraftige, hunnen har et nokså kort eggleggingsrør.